**भारत सरकार**

**रेल मंत्रालय**

**राज्‍य सभा**

**अतारांकित प्रश्‍न सं. 1221**

**16.08.2013 को दिया जाने वाला उत्‍तर**

**चेन्‍नई और मदुरै के बीच रेलमार्ग का दोहरीकरण**

**1221. श्रीमती कानीमोझी:**

 क्‍या रेल मंत्री यह बताने की कृपा करेंगे कि:

1. चेन्‍नई तथा मदुरै के बीच रेलमार्ग के दोहरीकरण संबंधी कार्य की विस्‍तृत स्थिति क्‍या है;
2. यह कार्य कब तक पूरा कर लिया जाएगा;
3. क्‍या धन की कमी से तमिलनाडु में रेल परियोजनाओं के कार्यान्‍वयन पर प्रभाव पड़ रहा है; और
4. यदि हां, तो तत्‍संबंधी ब्‍यौरा क्‍या है?

**उत्‍तर**

**रेल मंत्रालय में राज्‍य मंत्री (श्री कोटला जय सूर्य प्रकाश रेड्डी)**

(क) से (घ): एक विवरण सभा पटल पर रख दिया गया है।

\*\*\*\*\*\*

चेन्‍नई और मदुरै के बीच रेलमार्ग का दोहरीकरण के संबंध में 16.08.2013 को राज्‍य सभा में श्रीमती कानीमोझी द्वारा पूछे जाने वाले अतारांकित प्रश्‍न संख्‍या 1221 के भाग (क) से (घ) के उत्‍तर से संबंधित **विवरण**।

(क) एवं (ख): चेन्‍नई-मदुरई मार्ग पर, चेन्‍नई -चेंगलपट्टू और डिंडीगुल-मदुरई खंडों के बीच दोहरी बड़ी लाइन पहले ही मौजूद है। इस मार्ग के शेष भाग पर शुरू किए गए दोहरीकरण कार्यों की स्थिति का ब्‍यौरा निम्‍नानुसार है:-

|  |  |
| --- | --- |
| परियोजना  | स्थिति |
| चेंगलपट्टू-विल्‍लूपुरम  | इस परियोजना में, 103 किमी. में से 43 किमी. पर दोहरीकरण कार्य पहले ही पूरा कर लिया गया है और शेष भाग को 2013-14 के दौरान पूरा कर लिए जाने की संभावना है। |
| विल्‍लूपुरम-डिंडीगुल  | इस परियोजना (273 किमी) पर, वालाडी-अरियालूर (50 किमी) खंड पर कार्य पहले ही पूरा कर लिया गया है। अरियालूर-इच्‍चांगडू (31 किमी) और वृधाचलम-परिक्‍कल (30 किमी) खंडो का दोहरीकरण 2013-14 के दौरा पूरा कर लिए जाने की संभावना है। परियोजना के शेष भाग को संसाधनों की उपलब्‍धता के अनुसार आने वाले वर्षों में पूरा कर लिए जाने की संभावना है।  |

(ग) एवं (घ): जी हां। 13862 करोड़ रु. के थ्रो-फारवर्ड के विरूद्ध निधियों की कमी के कारण तमिलनाडु राज्‍य में आंशिक/पूर्ण रूप से चल रही परियोजनाओं के लिए बजट 2013-14 में केवल 582 करोड़ रु. मुहैया कराया जा सका।

\*\*\*\*\*\*